HILLSONG TV
Ta valas välja selle, mida te nüüd näete ning kuulete 1/2
Kui inimesed vaatavad su elu peale, mida nad näevad ja kuulevad?
Tihti see, mida nähakse ja kuuldakse on võibolla
kriisikeskne. Kui tihti aga inimesed
sinu elus näevad ja kuulevad Jumala ligiolu?
Täna räägin eluviisist, mis puudutab inimesi me ümber.
See on midagi, mida Jumala Vaim teeb.
Usun, et tänane saade on õnnistuseks.
Apostlite tegude 2. ptk räägib sellest, kuidas ka Peetrus oli olnud
selles ülemises toas, kus 120 inimest said täis Püha Vaimu.
Piiblis on kirjas, et iga üksiku peale laskusid hargnevad tulekeeled.
Äkitselt tuli taevast kohin, otsekui tugev tuul oleks puhunud.
Kui Püha Vaim oli nad täitnud, hakkasid nad rääkima
võõraid keeli, mida ülikoolis ei õpetata.
See oli tõeliselt suur sündmus. 32. salmis räägib Peetrus sellest,
mis oli sündinud ja mida Jeesus oli teinud.
"Sellesama Jeesuse on Jumal üles äratanud surnuist,
meie kõik oleme selle tunnistajad. Et ta nüüd Jumala parema käega
on ülendatud, siis ta on saanud Isalt Püha Vaimu,
nagu oli tõotatud, ning on selle välja valanud;
seda teie nüüd näete ja kuuletegi."
Ütleme nüüd koos: seda te nüüd näete ja kuuletegi.
Kas sul on piisavalt usku ja suhe Jumalaga?
Kas sul on ootused oma palveelu suhtes
ja ootused oma argipäevaks, et tõeliselt näha ja kuulda seda,
mida Jumal välja valamas on? Igatsen omada usku,
kus on midagi näha ja kuulda. Igatsen, et Jumal siin koguduses
ka võimsalt liiguks. Igatsen kogu oma südamest näha,
kuidas inimeste elud saavad jätkuvalt muudetud.
Seda radikaalselt läbi Jumala väe.
Ma tahan kuulda Jumala häält. Tahan kuulda tunnistusi Jumala imedest.
Ma usun kristlusesse, kus on midagi kuulda ja näha.
On ruumi ka mõtisklevale kristlusele.
Liiga palju ruumi pole aga uinuvale kristlusele.
See aga tundub olevat ainus kogemus paljudele inimestele.
Minu eesmärk täna pole mitte nii väga jagada õpetust,
vaid julgustada teid tundma õppima Jumala Püha Vaimu.
Seda eelkõige oma elus. Jumala Vaimu läbi on meil tuntav
isiklik side ja suhe Jeesusega. Kui Jumala Vaim teeb tööd
meie elus, siis on midagi näha ja tunda.
Ja me võime isiklikult kogeda Jumalat läbi Tema vaimu.
Millal sinul viimati oli kohtumine Jumalaga?
Ka täna osad inimesed siin, kes te teenistusele olete tulnud,
olete tundnud Jumala ligiolu.
Osad teist on ära tundnud Jumala vaikse hääle juhatamas.
Osasid teist puudutas Jumal täna ning te hakkasite nutma,
sest Jumal puudutas teid. Sest Jumala Vaimu puhul
on midagi näha ja kuulda. Ärge rahulduge sellise
elukeskkonnaga, kus teil pole ootust, et Jumal teeb midagi.
Olen alati igatsenud, et inimesed tuleksid meie kogudusse varakult,
et saada esirea kohti.
Mitte kogudus, kuhu inimesed hilinevad meelega,
et saada viimaseid kohti.
Olen alati uskunud, et me kogudusel on usku ja
õiget suhtumist ulatuda abivajavateni.
Oleme olnud valmis nägema Jumala suuri asju.
Paljud inimesed ütlevad, et usk ei põhine tõestusel.
Aga on tegu usuga, mis põhineb isiklikul kogemusel.
Tõestamatus ei välista kogemuse omamist.
Mina igatsen kogeda Jumalat oma elus.
Kui Jumal on minu elu muutnud, olen ma Teda väga elavalt kogenud.
Viisil, kus oli midagi näha ja kuulda.
Nägin mõni aeg tagasi fotot Instagramis.
See on pilt ühest väiksest poisist, kes oli meie lastelaagris
aastaid tagasi. Esimene kord, kui pilti nägin, olin pisarates.
See on juhtunud pea iga kord, kui ma seda fotot olen näinud.
Siin see pilt ongi. Väike poiss omavanuste laste seas.
Ta käed on üles tõstetud ja usun, et ta tõesti kogeb Jumalat.
Tema taga on teised poisid. Selle lapse olekust on näha,
et ta tõesti kogeb Jumalat. Jumal on tema elus.
Kas tohin näidata teile seda poissi täna?
Tema nimi on Jonathon Douglass. Temast on saanud isa, abikaasa.
Tal on üks tütar ja teine laps on sündimas.
Ta reisib üle kogu maailma ja teeb sama asja, mida lapsena.
Ta tõstab käed Jumala poole.
Ta ülistab Jeesust ja juhatab sadu tuhandeid inimesi ülistama.
Juba seal lastelaagris usuti Jumala väge ja lasti Tal liikuda laste eludes.
Lapsed võisid kogeda Jumalat elumuutval viisil.
Jonathon on teinud õigeid valikuid, tal on jäänud osadus Jumalaga.
Ka täna võib ta olla ülistaja.
Tema juhatusel võib uus põlvkond Jumalat tundma õppida.
Ma igatsen, et see poleks ainult Jonathoni osa, vaid ka teiste
laste, noorte ja täiskasvanute osa.
Mul on usku, et Jumala Vaim liigub võimsalt ka kodugruppides.
Seal on meil osadus ja ka rõõm üheskoos.
Meil on usku, et Jumal valab välja midagi, mida saab näha ja kuulda!
Üks mu isiklik kogemus pärineb meie koguduse lastelaagrist.
See toimus ühes väga mägises orus. Mäed Austraalias on üsna
kõrged ja järsud. Üle mägede on lammaste poolt
sisse tallatud rajad. Olin siis 13aastane.
Võtsime kaaslastega kaasa plekitükke, mille peal istuda,
kui mäe otsast alla lasksime.
Kas on veel mõni poiss, kes midagi sellist ette võtnud on?
Me seisime selle plekitüki peal. Hoidsime ka samaaegselt
kinni plektitüki äärest. Mäest alla veeredes kasvas hoog.
Lambaradadel olid kühmud, mis panid meid koos plekitükiga
õhku hüppama. Tasakaalu oli vaja hoida.
Asja eesmärk oli, et kes kaugemale põrutab.
See oli erakordselt ohtlik. Alati olin mina see,
kes kaotas teepeal plekitüki ning ilma selleta allapoole lendas.
Just seda harrastades murdsin ma esimest korda oma pahkluu.
Minu füsioterapeut üritab seda jalga tänaseni turgutada.
Midagi naljakat juhtus tol õhtul.
See polnud valuvaigistite kõrvalnäht.
Mu jalg oli esimest korda kipsis. Kanna all oli väike kumminupp,
hilisemaks toetamiseks, kui ma enam karke kasutama
ei pidanud. Ma läksin koju.
Eelnevalt kõige sagimise seas oli Jumal liikumas ja
tegemas head tööd meie keskel. Minu kaaslaste elus polnud
head ajad. Paljud poisid tegid juba siis valesid valikuid.
Ka laagris ei länud neil hästi.
Mu üle tuli üks palvekoorem. Ma hakkasin teiste noorte poiste
eest palvetama. Ma nutsin ja palvetasin oma sõprade eest.
Hiljem sain ma teada, et laagris toimunu tagajärjel
muutus nende poiste elu täielikult.
Nad said puudutatud isiklikult Jumala poolt, uuendasid
oma suhet Jumalaga. Nad olid näinud ja kuulnud Jumalalt.
Ka jalg ei teinud mulle enam valu.
Ainuke valu olin mina haigla arstile, kes korduvalt minu kipsi
pidi kohendama, kuna ma jooksin ringi teiste lastega.
Ka mina kogesin Jumalat. Kui koged Jumalat isiklikult,
muudab see sind.
Kui koged Jumalat kõnetamas Sind väga võimsal viisil,
kui sa koged Jumala liikumist, tõstab see sinu usku.
Nii on sul jaksu ja usku minna läbi rasketetest aegadest oma elus.
Siis kogu skeptilisus ja küünilisus, mis inimeses tõusta
tahab, saab allutatud.
Jumal ise pöörab olukorrad võiduks oma imepärastel viisidel.
Kokku puutudes Jumalaga saad kindluse ja teadmise,
et sa oled oma Issandat kuulnud.
See on minu pidev palve meie armsa koguduse eest.
Me vajame tunda Jumalat ja Tema ligiolu.
See, mida Peetrus koges, ei olnud piiratud
vaid nelipühapäevaga. Ap 4:13 on kirjas:
"Nähes Peetruse ja Johannese kartmatust ja teada saades,
et nad on õppimata ja lihtsad mehed, panid nad seda imeks.
Nad tundsid ära, et need mehed olid olnud Jeesuse kaaslased."
19.salmis on kirjas, kuidas Peetrust ja Johannest
üritati takistada tunnistamast inimese imepärasest tervenemisest,
mida Jumal oli teinud. Peetrus ja Johannes vastasid neile:
"Otsustage ise: kas Jumala ees on õige
kuulata teid rohkem kui Jumalat? Meil on ju võimatu jätta rääkimata
seda, mida me oleme näinud ja kuulnud."
Meil on ju võimatu jätta rääkimata seda,
mida me oleme näinud ja kuulnud.”
Kas pole võrratu olla inimestega, kes on vahetult usklikuks saanud?
Nad on täis Jumalat, usku ja nad ei saa vaikida asjadest,
mida on kogenud ja näinud.
Vaimulik küpsus ei tähenda et meie kõrvad jäävad
kurdiks ega ka mitte seda, et meil kaob rõõm
ja vaim närtsib meis. Inimese elus on aegu,
mis on sügavaks mõtisklemiseks ja ära tundmiseks, et Ta on Issand.
On aegu, kus on vaja toorest ja jõulist usku,
et näha Jumala liikumist. Issanda elumuutvat tööd Vaimu läbi.
Seal on palju, mida näha ja kuulda.
Aga ainult selleks, et inimeste elu saaks tõeliselt muudetud.
Et Jumala kogudus võiks olla see, kelleks ta on loodud.
Me pole loodud lihtsalt istuma teenistustel.
Me oleme ühisest liikumisest. Näeme inimesi päästetud saamas,
Jumalat liikumas, inimesi tervenemas.
Kuuleme tunnistusi Jumala headusest.
Kuidas oleksid Peetrus ja Johannes saanud vaikida kõigest sellest?
Nad olid möödusid templi väravast.
Selle värava juures oli kerjamas üks mees.
Peetrus ütles: "Hõbedat ega kulda mul ei ole,
aga mis mul on, seda ma annan sulle:
Jeesuse Kristuse, Naatsaretlase nimel - tõuse ja kõnni!"
Piiblis on kirjas, et see mees mitte ainult ei tõusnud püsti
vaid ta tõusis, hüpates ja kiites Jumalat.
Millal viimati hüplesid rõõmust ja kiitsid Issandat?
Millal oli sul usku millessegi, mis paneb hüppama ja Jumalat kiitma?
Ma olen kindel, et see mees mitte ainult ei kõndinud,
hüpanud ja kiitnud Jumalat...
Sellesse mehesse sai midagi valatud,
mida oli võimalik kuulda ja näha!
Mees kõndis, hüppas ja ta kiitis Jumalat! Midagi juhtus tema elus.
Ma tunnen, et see on üks hooaeg meie koguduse jaoks,
kus me peaksime tulema Issanda ette ootusega.
Ma ei pea silmas ainult võimast ülistust,
vaid et oleksime valmis vastu võtma, mida Tema tahab välja valada.
Seda pole võimalik maha vaikida.
See sünnib, kui inimesed annavad au Jumalale.
Kui inimesed lähevad oma usu algataja ja lõpetaja palge ette.
Seisame selle eest usus üheskoos.
1.Kr 2.ptk räägib Paulus korintlastele.
Eelnevalt rääkis Paulus neile sellest, et usk pole mitte
inimese tarkusest ega jõust. 1.Kr 2:5 ütleb Paulus,
et meie usk ei peaks olema inimlikus tarkuses,
vaid Jumala väes.
Usk ei peaks olema inimlikus tarkuses, vaid Jumala väes.
4.salmis ütles Paulus: "Mu kõne ja mu kuulutus
ei püüdnud veenda tarkusega, vaid Vaimu ja väe osutamisega"
"Vaimu ja väe osutamisega" Nii nemad, kui meie oleme
uue lepingu inimesed. Jumal on sama ja Tema väe ilmingud
on sama reaalsed. See puudutab meid kõiki.
Hoolimata sellest, milline on meie arusaam
keeltes rääkimisest jne. Täna räägime isiklikust
kokkupuutest Jumala Püha Vaimuga. Jumalaga kooskäimisel on,
mida näha ja kuulda! Ma palvetan, et me näekisme
ja kuuleksime Issandat. Palun Jeesuse nimel.
Ma armastan Püha Vaimu! Jumala Vaim on väeline.
Jumala Vaim elab meis. Mulle meeldib, et võime
palvetada Jumala poole Jeesuse läbi Jumala Vaimu väes.
Kui Jumala Vaim teeb tööd kellegi elus, on toimumas imelised muutused
ja alati on midagi kuulda ja näha. Kui ka esimest korda Jumala
Vaim valati välja nelipühipäeval, oli palju mida näha ja kuulda võis.
Kuulda võis sellest, kui inimelised on Jumala teod.
See sai kuuldavaks igale inimesele mõistetaval viisil
nende emakeeles.
Jumal ei muutnud inimesi nii, et nad tõrjusid teisi eemale.
Vastupidi, Jumala Vaim andis rääkida keeltes,
mida teised inimesed mõistsid. Isegi inimesed, keda Piibel nimetab
luiskajateks ja laisklejateks,
võisid kuulda oma keeles Jumala imelistest tegudest läbi Vaimu.
Palvetan, et see, mida inimesed meis näevad ja kuulevad,
oleks Jumala Vaimu poolt juhitud.
Ma ei pea silmas valju häält ja action'it.
Vaid, et inimesed näeksid midagi, mis juhatab neid Jumalani.
Nii, et inimesed võiksid kogeda Jumala Vaimu puudutust.
Meie elu on tunnistuseks teistele Jumala Vaimust ja väest,
Elu, kus inimesed näevad meis kindlat usku Jumalasse.
See on viis, kuidas soovin elada.
Seda soovin ma ka, et meie kogudus igatseks.
Et Jumala rahvas oleks täidetud Jumala väega.
Mitte enda näitamiseks, vaid et inimesed võiksid oma
silmad seada Jumalale. Tänu Jumalale Püha Vaimu eest!
Esimene kord, kui kogesin Jumala Vaimu, oli 1983a. augustis.
Andsin oma elu Jeesusele, kui inimesi kutsuti eestpalvele.
Mõned nädalad hiljem vaevasid mind kahtlused.
Mõtlesin, et kas järsku pole tegu lihtsalt pettusega.
Ehk oli kogetu puhtalt hea tunne?
Liitusin osadusgrupiga. Grupi juht tuli kord mulle külla, ütlema,
et vajan saada täidetud Püha Vaimuga.
Ta palvetas mu eest.
Tol hetkel ja ka hiljem kogesin ma reaalselt Jumala ligiolu.
Ma lihtsalt ei saanud seda eitada.
See 30 minutit muutis minu elu
kahtlusest täieliku kindluseni Jumalas.
Jumal ei liigu alati viisil, kuidas meie tahame, et Ta liiguks.
Ometi aga Jumal liigub inimeste elus võimsalt.
Ta ei tee asju alludes meile. Tema käes on kontroll.
Kristlust ei saa hoida kastis.
Jumalat ei saa panna oma pilli järgi tantsima.
Jumala järgmine pole selline.
Jumal on andnud oma Vaimu meisse, et Ta kuningriik ja vägi oleks siin.
Jumal tahab laiendada oma Kuningriiki siin maapeal meie kaudu.
Jeesus tegi seda meie jaoks.
Selles on suur vägi, kui Jumala Vaim saab kokku
inimeses peituva potensiaaliga.
Kui need kaks töötavad koos tarkuses, üksmeeles ja juhtimises,
saavad inimesed ülesehitatud. Nii perekonnad kui kogudused.
Nii on kogudus võimeline ulatuma väeliselt inimesteni.
Cornerstone CD-plaate on võimalik soetada Hillsong Live
kodulehelt live.hillsong.com
Laulude eesmärk on juhtida inimesi isiklikult suhtesse
Jeesuse Kristusega. Olenemata olukordadest inimeste
elus võib igaüks leida lootuse Jeesuses.
Lisainfo: www.hillsongtv.com
Me hüüame Su nime keset pimedat ööd
Näeme Sinu au ilmumas
Sinu vägi on mõõtmatu
Ega pole Su jõud piiratud
Õiglus ja tõde on Su aujärje alus
Meie sõnadest ei piisa Et väljendada seda
Kui imeline Sa oled
Meie Jumal
Meie Jumal on teinud võimsaid asju
Meie Jumal on üle kõige
Imed on tunnistus Sinust
Oled andnud meile võimsad tõotused eesolevatest imedest
Sina oled Looja
Jumal Sina viid kõik lõpuni
Meie Jumal
Meie Jumal on teinud võimsaid asju
Meie Jumal on üle kõige
Meie Jumal
Meie Jumal on teinud võimsaid asju
Meie Jumal on üle kõige
Kogu kiitus kuulub Sinu nimele
Ole kõrgeks tõstetud
Kogu kiitus kuulub Sulle
Sinu nimele igavesti
Kogu kiitus kuulub Sinu nimele
Ole kõrgeks tõstetud
Kogu kiitus kuulub Sulle
Sinu nimele igavesti
Meie Jumal
Meie Jumal on teinud võimsaid asju
Meie Jumal on üle kõige
Meie Jumal
Meie Jumal on teinud võimsaid asju
Meie Jumal on üle kõige
Meie Jumal
Meie Jumal on teinud võimsaid asju
Meie Jumal on üle kõige
Ärkamine: taaselustumine ja ausse astumine
Ülistus on relv! See ei ole lihtsalt midagi,
mida me konverentsil või kirikus teeme.
See on midagi, mida teeme hingates.
Kui oleme ärkvel, siis ülistame. Kui oleme pimeduses, ka siis ülistame.
Kui toome ülistust, kinnitame seda, mida Jumal on oma Sõnas rääkinud.
Me võime olla kindlad selles, et Jumal on suur ja väeline!
Jumalal on kinnisidee. Tema kinnisidee oled sina.
Mis on see, millest sina tahad osa olla?
Mida sina tahad ehitada, muuta ja toetada?
Mida sa tunned, et Jumal on sinu osaks määranud?
Mis on sinu auline kinnisidee?
Olen rõõmus, et vaatasite tänast saadet.
Nende saadete põhjus on inimesed nagu just sina.
Usun kogu oma südamest, et Jumal saab muuta sinu elu.
Tahan palvetada sinu ja su pere eest.
Inimeste eest, keda armastad ja kes sind ümbritsevad.
Ka sinu eest, kes oled inimestest eemale jäänud.
Palvetan, et Jumal läbi Püha Vaimu teeks imesid su elus.
Omades isiklikku suhet Temaga, muudab Tema ise sinu elu.
Ta on väeline aitama igas asjas.
Jumal õnnistagu sind! Ära unusta, et parim on veel ees!
Tõlge: Triin Pöör